નરેન્દ્ર મોદી સરકારે સંપૂર્ણ બહુમતી સાથે ફરી એક વાર દિલ્હીમાં સરકાર બનાવ્યા પછી અને જમ્મુ-કાશ્મીરમાં નવા સીમાંકનની ચર્ચા વચ્ચે પાકિસ્તાનની આ પ્રકારની તૈયારીને સુરક્ષાના જાણકારો અતિગંભીર માની રહ્યા છે, કારણ કે પાકિસ્તાન દ્વારા માત્ર મરીન વિન્ગ તહેનાત કરવામાં આવી છે, એટલું જ નહીં, પરતું કચ્છના સર ક્રીકને અડીને આવેલા વિસ્તારમાં બે નવી આધુનિક પોસ્ટ ઊભી કરવામાં આવી છે તથા માળખાકીય સુવિધાઓ ઉપરાંત ખાસ પ્રકારનાં સાધનો પણ ગોઠવવામાં આવી રહ્યાં છે.